***Приложение № 5***

***ПРОЕКТ***

**ДОГОВОР**

Днес,.............................. г. в гр. Русе между:

**Община Русе,** със седалище: гр. Русе, пл. "Свобода" №6, ЕИК: 000530632, представлявана от Пламен Стоилов - Кмет на Община Русе, наричана по-долу за краткост "ВЪЗЛОЖИТЕЛ", от една страна,

и

 ..........................................................., със седалище и адрес на управление: ................................ ЕИК/БУЛСТАТ/ЕГН/друга индивидуализираща информация ..................., представлявано от ......................................................................................................................., вписано/а в Търговския регистър/..................съд, представлявано/а от ………………………….. - ……………………….., от друга страна, наричана по-долу ИЗПЪЛНИТЕЛ,

на основание чл.101е, ал. 1 от ЗОП след утвърждаване протокола за избор на изпълнител на обществена поръчка с предмет**: „Осигуряване на външни оценители и помощник-оценители за оценка на проектни предложения по процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020” по Оперативна програма “Региони в растеж” 2014-2020“**

се сключи настоящият договор, с който страните по него се споразумяха за следното:

**І. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши следните услуги:

- Подпомагане на общината в качеството ѝ на междинно звено в процеса на оценка на проектни предложения чрез предоставяне на външни експерти за оценка на проектни предложения, включително за оценка на финансовите анализи, при подаване на проектни предложения, в случаите на проекти, генериращи нетни приходи, както и оценка /включително препоръки/ на проектни предложения във връзка със спазване на приложимите режими на държавни помощи и спазване на условията на хипотези на липса на държавна помощ, така както са дефинирани от УО в Насоките за кандидатстване;

 (2) Дейностите по този договор включват изброените като обхват услуги и свързаните с тях дейности на мястото на изпълнение, посочени в Техническата спецификация и Техническата оферта – Приложения към настоящия договор.

**II. ЦЕНА**

 Чл. 2. Общата стойност на договора е в размер на ..................... /цифром и словом/ лева без ДДС и ................. /цифром и словом/ лева с ДДС. Стойността е формирана на база всички разходи, необходими за изпълнение на отделните видове услуги и дейности.

**ІІІ. НАЧИН НА ПЛАЩАНЕ**

Чл. 3. (1) ВЪЗЛОЖИТЕЛТ заплаща цената по договора по банков път, по следната схема за плащане:

1. Междинни плащания в размер на 90% от общата стойност за изпълнение на дейността, разпределени по следния начин:

- 1 междинно плащане в размер на 30% от общата стойност за изпълнение на дейността се заплаща при приключване на оценката на проектните предложения, подадени от общината до 31 май 2016 г. Сумата е платима в срок до 30 календарни дни след одобрението от страна на Възложителя на доклад за отчитане дейността на външните оценители и представяне на оригинална фактура;

- 3 междинни плащания, всяко в размер на 20% от общата стойност за изпълнение на дейността при приключване на всяка оценка на проектните предложения, които се подават текущо до 31 май 2019 г. Сумата е платима в срок до 30 календарни дни след одобрението от страна на Възложителя на доклад за отчитане дейността на външните оценители и представяне на оригинална фактура;

2. Окончателно плащане в размер на 10% от общото дължимо възнаграждение посочено в чл. 2, което се дължи след подписване на приемо-предавателен протокол за представяне на окончателен доклад за изпълнението на договора за услуга и неговото одобрение от Възложителя. Сумата е платима в срок до 30 календарни дни след одобрението от страна на окончателния доклад представяне на оригинална фактура;

3. Основания за плащане са:

3.1. изготвен доклад на оценителната комисия и заповед за одобряването й;

3.2. одобрен доклад за отчитане на дейността на външните оценители, в това число на помощник-оценителите;

3.3. одобрен окончателен доклад за изпълнението на договора за услуга;

3.4. фактура за дължимото плащане.

(2) Цените от ценовата оферта на ИЗПЪЛНИТЕЛЯ са окончателни и не подлежат на изменение при изпълнението на договора.

(3) Възложителят извършва плащането по настоящия договор, за който има сключени договори за подизпълнение, когато е приложимо, след като получи от изпълнителя доказателства, че е заплатил на подизпълнителите всички приети от Възложителя в присъствието на изпълнителя и на подизпълнителя работи. В случаите, когато при приемането на работата изпълнителят представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя, възложителят извършва окончателното плащане по настоящия договор, за който има сключени договори за подизпълнение, без да получи от изпълнителя посочените в предходното изречение доказателства.

(4) Плащането на цената по договора се извършва с платежно нареждане по сметка на ИЗПЪЛНИТЕЛЯ, както следва:

Банка: ..................................

BIC: ..................................

IBAN: ..................................

(5) Срокът за плащане на цената по договора спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 7 календарни дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

**ІV. МЯСТО, СРОК И НАЧИН НА ИЗПЪЛНЕНИЕ**

Чл.4.(1) Настоящият договор влиза в сила от датата на връчване от страна на Възложителя на писмена покана/възлагателно писмо до Изпълнителя за започване изпълнението на дейностите по договора.

(2) Срокът за изпълнение на дейностите е до **пет години**, считано от датата на подписване на договора от страните или до приключване на оценката на проектите от страна на Междинното звено на основните проекти, за които има предвиден гарантиран бюджет по Приоритетна ос 1, което от двете обстоятелства настъпи по-рано.

(3) Мястото за изпълнение на дейностите е: Република България, Област Русе и офис на Изпълнителя.

**V. ПРАВА И ЗАДЪЛЖЕНИЯ НА СТРАНИТЕ. ДОГОВОР ЗА ПОДИЗПЪЛНЕНИЕ**

Чл.5.(1) ВЪЗЛОЖИТЕЛЯТ се задължава:

1. да заплати цената на договора по реда и при условията в него;

2. да предаде копия от необходимите документи и информация за безпроблемното изпълнение на възложената дейност;

3. да осигури свободен достъп на ИЗПЪЛНИТЕЛЯ до сградата на ВЪЗЛОЖИТЕЛЯ и другите места, необходими за изпълнението на поръчката, както и да създаде на ИЗПЪЛНИТЕЛЯ необходимите условия за изпълнение на дейностите и услугите съгласно този договор и изискванията на приложимите нормативни актове;

4. да приеме изпълнението на извършените работи с приемателно-предавателен протокол.

(2) ВЪЗЛОЖИТЕЛЯТ приема изпълнението на дейност по настоящия договор, за който ИЗПЪЛНИТЕЛЯТ е сключил договор за подизпълнение (когато е приложимо) в присъствието на ИЗПЪЛНИТЕЛЯ и на подизпълнителя, ако има предложен такъв.

(3) При приемането на работата ИЗПЪЛНИТЕЛЯТ може да представи на ВЪЗЛОЖИТЕЛЯ доказателства, че договорът за подизпълнение е прекратен, или работата или част от нея не е извършена от подизпълнителя.

Чл.6.(1) ВЪЗЛОЖИТЕЛЯТ има право:

 1. във всеки момент от изпълнението на настоящия договор да осъществява контрол върху качеството и количеството на изпълнените дейности/услуги, както и срока за цялостно изпълнение на договора, без да пречи за осъществяване задълженията на ИЗПЪЛНИТЕЛЯ по договора;

 2. да иска от ИЗПЪЛНИТЕЛЯ да изпълни възложените дейности/услуги/работи в срок, без отклонение от договореното, без недостатъци и дефекти;

 3. да изисква от ИЗПЪЛНИТЕЛЯ да отстрани всички констатирани забележки и аргументирани препоръки на изпълнените от него дейности/услуги по реда и в сроковете, определени в този договор;

(2) ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат, на които възникнат: смърт или злополука, на което и да било физическо лице, загуба или нанесена вреда на каквото и да било имущество в следствие изпълнение предмета на договора през времетраене на неговото действие.

Чл.7.(1) ИЗПЪЛНИТЕЛЯТ се задължава:

1. да осигури общо 16 външни експерти, които след възлагане/одобрение от страна на Възложителя да участват като оценители и/или помощник-оценители в целия или в част от етапите на процеса по оценка на проектните предложения.

2. при изпълнение на всички дейности и услуги да спазва действащите нормативни актове, БДС, други стандарти и добри практики на мястото по местоизпълнение на договора, както и да съгласува действията си с изискванията на Възложителя;

 3. да състави и представи в срок всички необходими документи, произтичащи от изпълнението на дейностите по договора за обществена поръчка;

 4. да отстранява за своя сметка след писмена покана от ВЪЗЛОЖИТЕЛЯ всички констатирани по време на действие на договора забележки и препоръки към изпълнените от него дейности и услуги. При неотстраняване от ИЗПЪЛНИТЕЛЯ на забележките и другите аргументирани препоръки в срока, посочен от ВЪЗЛОЖИТЕЛЯ, се прилагат разпоредбите на раздел Х. от настоящия договор;

 5. по всяко време да осигурява безпрепятствена възможност за проверка и контрол на изпълняваните отделни видове работи/дейности/услуги от определеното от ВЪЗЛОЖИТЕЛЯ лице, осъществяващо контрол, без да се пречи на изпълнението на текущите работи;

6. да предаде на ВЪЗЛОЖИТЕЛЯ с протокол всички документи/материали, които следва да изготви съгласно настоящия договор, действащото българско законодателство и Насоките за кандидатстване, които са необходими за изпълнението на предмета на поръчката;

7. да изпълни точно, качествено и в срок възложената му работа, съгласно действащото българско законодателство, уговореното в настоящия договор и приложенията към него;

8. да обезпечи материално и ресурсно изпълнението на договора;

9. да не възлага изпълнението на дейностите по този договор или на части от него на трети лица, които не са посочени в офертата.

10. да следи и докладва за нередности при изпълнението на договора, когато е приложимо. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;

11. да информира ВЪЗЛОЖИТЕЛЯ за възникнали проблеми при изпълнението на настоящия договор и за предприетите мерки за тяхното разрешаване.

12. когато е приложимо, да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта/проектите. Такива проверки могат да бъдат извършвани до 3 години след приключването на ОПРР 2014 - 2020 г.

13. когато е приложимо, да изпълнява мерките и препоръките, съдържащи се в докладите от проверки на място;

14. когато е приложимо, да спазва изискванията за изпълнение на мерките за информация и публичност по проекти, финансирани по ОПРР 2014 - 2020 г.

15. когато е приложимо, да предприеме всички необходими стъпки за популяризиране на факта, че Европейският фонд за регионално развитие и държавния бюджет на Република България са финансирали или финансират проекта/проектите. Такива мерки трябва да са съобразени със съответните правила за информиране и публичност, предвидени в съответните актове от Европейското право. В този смисъл **ИЗПЪЛНИТЕЛЯТ** е длъжен да посочва финансовия принос на Европейския фонд за регионално развитие и на държавния бюджет на Република България, предоставени чрез ОПРР 2014 - 2020 г. в каквито и да са документи, свързани с изпълнението на проекта/проектите, и при всички контакти с медиите. Той трябва да помества логото на ЕС и логото на Програмата навсякъде, където е уместно. Всяка публикация, в каквато и да било форма и среда, включително Интернет, трябва да съдържа следното изявление: “Този проект е изпълнен с финансовата подкрепа на ОПРР 2014 - 2020 г., съ-финансирана от Европейския фонд за регионално развитие и държавния бюджет на Република България. Цялата отговорност за съдържанието на публикацията се носи от ***<име на Изпълнителя>*** и при никакви обстоятелства не може да се счита, че тази публикация отразява официалното становище на Европейския съюз и Управляващия орган и останалите компетентни органи и лица на Програмата”. Всяка информация, предоставена от **ИЗПЪЛНИТЕЛЯ** на конференция или среща, трябва да конкретизира, че проектът е получил финансиране от Европейския фонд за регионално развитие и държавния бюджет на Република България, предоставени чрез ОПРР 2014 - 2020 г.

16.когато е приложимо, да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

17. да информира ВЪЗЛОЖИТЕЛЯ за възникнали проблеми при изпълнението на настоящия договор и за предприетите мерки за тяхното разрешаване;

18. **д**а поддържа точно и систематизирано деловодство, както и пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора.

19. когато е приложимо, да съхранява документацията по предходната точка:

- за период от 3 години след датата на приключване и отчитане на ОПРР 2014 - 2020 г., т.е. поне до 31 август 2027 г.;

- за период от 3 години след частичното приключване на проектите по настоящата поръчка.

В тази документация се включват всички документи, отразяващи приходи и разходи, както и опис, позволяващ детайлна проверка на документите, оправдаващи направени разходи.

чл. 8 (1) ИЗПЪЛНИТЕЛЯТ няма право да:

1. сключва договор за подизпълнение с лице, за което е налице обстоятелство по чл. 47, ал. 1 или 5 ЗОП;

2. възлага изпълнението на една или повече от дейностите, включени в предмета на настоящата обществена поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите ако по време на изпълнението му възникне обстоятелство по чл. 47, ал. 1 или 5 ЗОП, както и при нарушаване на забраната подизпълнителите да превъзлагат една или повече от дейностите, които са включени в предмета на договора за подизпълнение.

(2) ИЗПЪЛНИТЕЛЯТ е длъжен в срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателства, че не е нарушена някоя от забраните, посочена по-горе в ал. 2, т.т. 1, 2 или 3. За взаимоотношенията между ИЗПЪЛНИТЕЛЯ и подизпълнителя/ите се прилагатразпоредбите на чл. 45а, ал. 4-6 и чл. 45б от ЗОП.

 (3) ИЗПЪЛНИТЕЛЯТ е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 ЗОП, както и при нарушаване на забраната, че подизпълнителите нямат право да превъзлагат една или повече от дейностите, които са включени в предмета на договора за подизпълнение в 14-дневен срок от узнаването. В тези случаи ИЗПЪЛНИТЕЛЯТ сключва нов договор за подизпълнение при спазване на условията и изискванията на чл. 45а, ал. 1 – 5 ЗОП.

Чл. 9. (1) ИЗПЪЛНИТЕЛЯТ има право:

 1. да иска от ВЪЗЛОЖИТЕЛЯ необходимото съдействие за изпълнение на поръчката;

 2. да получи договореното възнаграждение по реда и при условията на настоящия договор.

(2) Изпълнителят не носи отговорност за качеството на извършената услуга, ако Възложителят не е предоставил цялата необходима информация или не е осигурил достъп до цялата документация, която е необходима за качествено, срочно и пълно изпълнение на услугите по договора.

**VІ. НЕПЪЛНОТИ**

 Чл. 10. ИЗПЪЛНИТЕЛЯТ се задължава да отстранява за своя сметка констатираните непълноти в работата си от страна на ВЪЗЛОЖИТЕЛЯ или други компетентни органи и лица, предоставени му чрез аргументирано писмо.

 Чл. 11. (1) ВЪЗЛОЖИТЕЛЯТ представя на ИЗПЪЛНИТЕЛЯ коментарите си по внесените продукти и окончателния доклад в 10-дневен срок. В случай че Възложителят не представи своите коментари в този срок, докладите се считат за одобрени от него.

(2) Коригираните версии на продуктите, след обсъждане и при необходимост, трябва да бъдат предадени от Изпълнителя в срок от 15 дни след получаване на коментарите, но в рамките на определеното за дадената дейност време.

**VІІ. УСЛОВИЯ ЗА ПРЕКРАТЯВАНЕ НА ДОГОВОРА**

 Чл. 12. Настоящият договор се прекратява:

 1. с окончателното му изпълнение;

2. при виновно неизпълнение на задълженията на една от страните по договора с 15 -дневно писмено предизвестие от изправната до неизправната страна;

3. при констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

4. когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление до ИЗПЪЛНИТЕЛЯ, изпратено незабавно след настъпване на обстоятелствата;

5. спрямо ИЗПЪЛНИТЕЛЯ се установи обстоятелство по чл. 47, ал. 5 от ЗОП.

**VІІІ. НЕПРЕДВИДЕНИ ОБСТОЯТЕЛСТВА**

 Чл. 13. Страните по настоящия договор не дължат обезщетение за понесени вреди и загуби, ако последните са причинени в резултат на непредвидени обстоятелства.

Чл. 14. Ако страната, която е следвало да изпълни свое задължение по договора е била в забава, тя не може да се позовава на непредвидени обстоятелства.

Чл. 15. (1) „Непредвидени обстоятелства” по смисъла на § 1, т. 14б от допълнителната разпоредба на Закона за обществените поръчки са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.

(2) Страната, засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум нанесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непредвидени обстоятелства се доказват от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

(3) Докато траят непредвидените обстоятелства, изпълнението на задълженията и свързаните с тях насрещни задължения се спира.

**ІХ. КОНФИДЕНЦИАЛНОСТ**

 Чл. 16. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

 Чл. 17. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 18. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**Х. САНКЦИИ**

 Чл. 19. При забава в плащането ВЪЗЛОЖИТЕЛЯТ дължи неустойка в размер на 0,02 (нула цяло и две) на сто от дължимата сума за всеки ден закъснение, но не повече от 5 (пет) на сто от стойността на договора.

Чл. 20. При прекратяване на договора по чл. 12, т. 4 от договора ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ, а само заплащане стойността на извършените от ИЗПЪЛНИТЕЛЯ до момента на получаване на уведомлението за прекратяване и неразплатени дейности и услуги, доказани с документи и фактури.

Чл. 21. (1) При установяване на некачествено изпълнени дейности, несъобразени с изискванията на ВЪЗЛОЖИТЕЛЯ, публичната покана и документацията към нея не се заплащат разходите за тях до отстраняването им от ИЗПЪЛНИТЕЛЯ.

(2) В горния случай, както и когато ИЗПЪЛНИТЕЛЯТ не изпълни възложените дейности или част от тях, или не спази срока за тяхното извършване, същият дължи на ВЪЗЛОЖИТЕЛЯ неустойка в размер до 10 (десет) на сто от стойността на договора.

Чл. 22. (1) За неизпълнението на други задължения по договора, различни от посочените в горните текстове, неизправната страна дължи на изправната неустойка в размер до 10 (десет) на сто от стойността на договора. Страната, която е понесла вреди от неизпълнението може да търси обезщетение и за по-големи вреди.

 (2) При прекратяване на договора по чл. 12, т. 2. виновната страна дължи неустойка в размер на 0,5 (нула цяло и пет) на сто на ден, но не повече от 20 (двадесет) на сто от стойността на договора от сключването до прекратяването му.

**ХІ. ПРИЕМАНЕ**

Чл. 23. (1) За изпълнение на задълженията си по настоящия договор Изпълнителят предава изработеното с предаване и одобряване от страна на Възложителя на оценителния доклад от проведената процедура за оценка на проектните предложения. Другите продукти, ако са възложени такива, се предават с доклад за изпълнението на дейностите по договора, който може да бъде междинен или окончателен.

(2) След приемането на всички дейности без забележки и след отстраняване на констатирани забележки и препоръки, когато има такива, се одобрява окончателен доклад за изпълнението на предмета на договора.

**ХІІІ. ЗАКЛЮЧИТЕЛНИ РАЗПОРЕДБИ**

 Чл. 24. Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

 Чл. 25. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

 Чл. 26. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България по реда на Гражданско процесуалния кодекс.

Чл. 27. Страните определят лица за контакт по договора, както следва:

**От страна на Възложителя:**

Лице за контакт: ................,

тел.: ..........

**От страна на Изпълнителя:**

.........................

Чл.28. За неуредените в настоящия договор въпроси се прилагат разпоредбите на действащото българско законодателство.

Настоящият договор се подписа в 3 еднообразни екземпляра – два за ВЪЗЛОЖИТЕЛЯ, един за ИЗПЪЛНИТЕЛЯ.

 Неразделна част от настоящия договор са следните приложения:

1/ Техническа оферта /Приложение №1/

2/ Ценова оферта /Приложение №2/

3/ Технически спецификации /Приложение №3/.

**ВЪЗЛОЖИТЕЛ: ИЗПЪЛНИТЕЛ:**

**КМЕТ НА ОБЩИНА ……………………..**

 **РУСЕ**

 **………………………. …………………………**

 **(Пламен Стоилов) (………………….)**

**ГЛ.СЧЕТОВОДИТЕЛ**

 **…………………………**

 **(..............................................)**

**Съгласували:**

**Емилия Пенева**

*Директор на Дирекция ФСД*

**Милена Трифонова**

*Старши юрисконсулт в Отдел ПНО*

**Никола Кибритев**

*Директор на Дирекция ЕР*

**Изготвили:**

**Камелия Радева**

*Старши експерт в Дирекция ЕР*

**Николай Симеонов**

*Младши експерт* *в Дирекция ЕР*